Publication: Magyar Közlöny
Issue: MK-2001-107 (Year: 2001, Number: 107)
Era: 1990-2004
Section: A fenti tevékenységek megfelelnek a közhasznú szervezetekről szóló 1997. évi CLVI. törvény 26. §-ának c) 4. pontjában szereplő közhasznú tevékenységeknek.
Paragraph Index: 251

7. A Közalapítvány szervezete és képviselete 7.1. A Kuratórium 7.1.1. A Közalapítvány döntést hozó, képviselő és vagyonkezelő szerve a Kuratórium. KÖZLEMÉNYEK, HIRDETMÉNYEK V. rész 2001/107. szám 7.1.2. A Kuratóriumnak 10 tagja van. Az elnök és a kuratóriumi tagok megbízatása 2005. május 31-ig szól. 7.1.3. A kuratóriumi tagság megszűnik a kuratóriumi tag halálával, jelölésének visszavonásával, lemondással, a határozott időtartam lejártával, valamint a Közalapítvány megszűnésével. 7.1.4. A Kuratórium elnökét az alapító — a Felsőoktatási Konferenciák Szövetsége elnökének javaslatára — kéri fel. 7.1.5. A Kuratórium tagjai közül az oktatási miniszter javaslatára három tagot, a Főiskolai Főigazgatói Konferencia, az Országos Közoktatási Intézet vezetője, a Nemzeti Szakképzési Intézet vezetője, a Közoktatási Modernizációs Közalapítvány elnöke, a PHARE Tárca Nélküli Miniszter Hivatala javaslatára, valamint a felhasználói szféra képviselőjeként egy-egy tagot bíz meg az alapító. 7.1.6. A Kuratórium tagjai: elnök: dr. Galambos Gábor, Szegedi Egyetem Juhász Gyula Tanárképző Főiskolai Kar, főigazgató; tagok: — az Oktatási Minisztérium részéről: Kovács István Vilmos, Oktatási Minisztérium, főosztályvezető, Bogdány Zoltán, Oktatási Minisztérium, kabinetfőnökhelyettes, dr. Madarász Sándor, Országos Közoktatási és Értékelési Vizsgaközpont, igazgatóhelyettes, — a Főiskolai Főigazgatói Konferencia részéről: dr. Kodácsy János, Kecskeméti Főiskola Műszaki Főiskolai Kar, tanszékvezető főiskolai tanár, — az Országos Közoktatási Intézet részéről: dr. Halász Gábor, Országos Közoktatási Intézet, főigazgató, — a Közoktatási Modernizációs Közalapítvány részéről: dr. Dobos Krisztina, elnök, — a Nemzeti Szakképzési Intézet részéről: Köpeczi-Bócz Tamás, Nemzeti Szakképzési Intézet, főigazgató, — PHARE Tárca Nélküli Miniszter Hivatala részéről: Heil Péter főosztályvezető, — a felhasználói szféra részéről: dr. Ormos Pál, MTA Szegedi Biológiai Központ Biofizikai Intézet, intézetigazgató. 7.1.7. A Kuratórium tagjai tiszteletdíjban és költségtérítésben is részesülhetnek, amelynek feltételeit, összegét és elszámolásának rendjét — az alapító képviseletében eljáró oktatási miniszter előzetes jóváhagyásával — a Közalapítvány önálló szabályzatában kell meghatározni. 7.2. Tanácsadó bizottságok 7.2.1. A Közalapítvány Kuratóriumának döntéseit tanácsadó bizottságok segítik. A tanácsadó bizottságok a Kuratórium felkérésére állást foglalnak a Közalapítvány szakmai programjainak tervezésével, megvalósításával és értékelésével kapcsolatos kérdésekben. 7.2.2. A tanácsadó bizottságok elnökét és tagjait a Kuratórium kéri fel feladataik ellátására. A működésükre vonatkozó részletes szabályokat a Szervezeti és Működési Szabályzat állapítja meg. 7.3. A Közalapítvány képviselete A Közalapítványt harmadik személyek és a hatóságok előtt a Kuratórium elnöke képviseli. Képviseleti joga önálló és teljes körű. Az elnököt akadályoztatása esetén dr. Ormos Pál tag helyettesíti. Ebben az esetben az elnököt helyettesítő dr. Ormos Pál tagot teljeskörűen megilleti az elnök képviseleti joga. Az elnököt helyettesítő tagnak a helyettesítés időtartama alatt megtett intézkedéseiről az elnök és a Kuratórium felé beszámolási kötelezettsége van. A Közalapítvány bankszámlái feletti rendelkezésre az elnök, dr. Ormos Pál, dr. Dobos Krisztina és dr. Kodácsy János jogosult. A bankszámla feletti rendelkezéshez minden esetben két rendelkezésre jogosult kurátor együttes aláírása szükséges. A működésre, valamint a képviseletre, az aláírásra és az utalványozásra vonatkozó részletes szabályokat a Szervezeti és Működési Szabályzat határozza meg.

Source: https://magyarkozlony.hu/hivatalos-lapok/ed10e935eb3530d66a531eaeafa7b3c859775103/dokumentumok/aedb359c8be6c0604f34ef107bd3acf992c9f019/letoltes